**ПРЕДЛОГ**

**ГОДИШЊЕГ ПЛАНА ИНСПЕКЦИЈСКОГ НАДЗОРА**

**ОДСЕКА ГРАЂЕВИНСКЕ ИНСПЕКЦИЈЕ**

**ОДЕЉЕЊЕ ЗА ГРАЂЕВИНСКУ И КОМУНАЛНУ ИНСПЕКЦИЈУ**

**УПРАВЕ ГРАДСКЕ ОПШТИНЕ РАКОВИЦА**

**ЗА 2018. ГОДИНУ**

**1.Увод**

План рада Одсек грађевинскe инспекцијe Одељења за грађевинску и комуналну инспекцију Управе градске општине Раковица за 2018.годину сачињен је на основу члана10.Закона о инспекцијском надзору („Сл.гласник РС“ бр.36/2015), и заснива се на утврђеном стању при инспекцијском надзору и процени ризика.

План садржи податке о Одсеку грађевинске инспекције, људске ресурсе, прописе који се примењују при обављању инспекцијског надзора, време, број и врсте инспекцијског надзора над надзираним субјектом, превентивно деловање и процена ризика. Циљеви Одсека грађевинске инспекције се огледају у спречавању изградње и реконструкције објеката без грађевинске дозволе као и контролу изградње са грађевинском дозволом.

**2.Ресурси грађевинске инспекције у вршењу инспекцијског надзора**

Одсек грађевинске инспекције је организациона јединица у оквиру Одељења за грађевинску и комуналну инспекцију Управе градске општине Раковица, са седиштем у Београду у улици Мишка Крањца број 12. Рад одсека организује шеф Одсека грађевинске инспекције. Послове инспекцијског надзора на територији општине Раковица обављају два инспектора и шеф и нема териториторијалне расподеле терена инспекторима, већ се предмети додељују инспекторима по редоследу приспећа.

**3.Прописи који се примењују у Одсеку грађевинске инспекције**

Грађевински инспектори у вршењу инспекцијског надзора примењују одредбе следедећих закона и других прописа:

1. Закон о планирању и изградњи

2. Закон о озакоњењу објеката

3. Закон о државној управи

4. Закон о државним службеницима

5. Закон о инспекцијском надзору

6. Закон о општем управном поступку

7. Правилник о садржини, начину и поступку израде и начин вршења контроле техничке документације према класи и намени објекта

8. Правилник о садржини обрасца-појединачног пописног листа за евидентирање незаконито изграђених објеката ( са обрасцем )

9. Правилник о условима осигурања од професионалне одговорности

10. Правилник о садржини и начину вршења техничког прегледа објекта, саставу комисије, садржини предлога комисије о утврђивањуподобности објекта за употребу, осматрању тла и објекта у току грађења и употребе и минималнимгарантним роковима за поједине

11. Правилник о објектима на које се не примењују поједине одредбе закона о планирању и изградњи

12. Правилник о садржини и начину вођења стручног надзора

13. Збирни пописни лист за евидентирање незаконито изграђених објеката

14. Правилник о начину размене докумената

15. Правилник о електронској обједињеној процедури

16. Правилник о начину затварања и обележавању затвореног градилишта

17. Правилник о легитимацији и опреми урбанистичког и грађевинског инспектора

18. Правилник о класификацији објеката

19. Правилник о изгледу, садржини и месту постављања градилишне табле

20. Правилник о техничким стандардима планирања, пројектовања и изградњеобјеката, којима се осигурава несметанокретањеи приступ особама са инвалидитетом, деци и старим особама

21. Правилник о садржини и начину вршења техничког прегледа објекта, саставу комисије, садржини предлога комисије о утврђивању подобности објекта за употребу

22. Правилник о садржини и начину вођења нњиге инспекције, грађевинског дневника и грађевинске књиге

23. Правилник о поступању доношења и садржини програма уклањања објекта

**4.Врсте инспекцијског надзора**

Послови Одсека грађевинске инспекције обављаће се кроз теренске (на лицу места, увидом у земљиште, објекте просторије, акте и документацију надзираног субјекта) и канцеларијске облике инспекцијског надзора (у службеним просторијама Одсека инспекцијске инспекције увидом у акте, и документацију надзираног субјекта) на територији Градске општине Раковица.

Инспекцијски надзор према врсти може бити:

- редовни инспекцијски надзор,

- ванредни инспекцијски надзор ( хитне мере ради спречавања или отклањања непосредне опасности по живот и здравље људи, имовине, објеката који се граде, околину и др.),

- контролни инспекцијски надзор ( по службеној дужности ради контроле испуњавања наложених инспекцијских мера од стране надзираног субјекта у току редовног и ванредног инспекцијског надзора),

- допунски инспекцијски надзор ( по службеној дужности и по захтеву надзираног субјекта).

Поред планираних активности спроводиће се и непланиране активности а то су поступања по представкама грађана примљених на писарници Управе градске општине Раковица, путем поште, телефоном, е-маил-а или попуњавањем пријаве.

При спровођењу Закона врши се инспекцијски надзор, а неопходна је сарадња са другим надлежним инспекцијама и државним органима, комуналном полицијом, тужилаштвом, МУП-ом и правосудним органима. Показатељи рада грађевинске инспекције је број издатих решења о отклањању недостатака, број дописа и сачињених службених белешки, обавештења, позива странкама, и поднетих захтева за покретање прекршајног поступка по службеној дужности.

**5.Превентивно деловање Одсека грађевинске инспекције**

Одсек грађевинске инспекције делује превентивно пружањем стручне помоћи, саветима физичким и правним лицима, обавештавањем грађана или изрицањем мера за отклањање незаконитости, забране и казнене мере покретањем кривичног или прекршајног поступка.

**6.Процена ризика у надзору Одсека грађевинске инспекције**

Процена ризика је саставни део планирања и вршења инспекцијског надзора и врши се према Уредби о заједничким елементима процене ризика у инспекцијском надзору

(„ Сл.гласник РС“, број 81/2015 ). Планирање инспекцијског надзора врши се зависности од процењеног степена ризика који може бити:

- критичан ризик (грађење објеката без грађевинске дозволе),

- висок ризик (грађење објеката без грађевинске дозволе и грађење објеката и извођење радова без решења из члана 145.Закона о планирању и изградњи и рушењу објеката без дозволе за рушење и у случајевима настављања радова након доношења решења о обустави грађења),

- средњи ризик ( Грђење објеката и извођење радова из члана 145. Закона о планирању и изградњии рушење објеката без дозволе за рушење),

- низак ризик (одржавање објеката са већим оштећењима и коришћење објеката без употребне дозволе),

- незнатан ризик (одржавање објеката са незнатним оштећењима).

Контролне листе су објављене на сајту Градске општине Раковица.

**7.Учесталост вршења инспекцијског надзора**

Број инспекцијског надзора дефинисан је чланом 175.став 3. Закона о планирању и изградњи, и то као обавезу грађевинског инспектора да је у дужан да обавезно изврши два инспекцијска надзора и то након добијања обавештења надлежног органа о пријави темеља и по завршетку објекта у конструктивном смислу, а може да изврши и више од ова два инспекцијска надзора.

**8.Остали планирани послови**

Законом о инспекцијском надзору и урађеним планом предвиђено је да се годишњи план рада спроводи кроз оперативне ( полугодишње, тромесечне и месечне) планове инспекцијског надзора то се у 2018.години планира доношење ових планова, као и извештаја о раду у складу са законом и налозима овлашћених лица у Градској општини Раковица.

**9.Завршни део плана**

План рада грађевинске инспекције за 2018.годину након усвајања на начин прописан Законом о инспекцијском надзору биће објављен на сајту Градске општине Раковица.